गृह मंत्री अमित शाह का मतदाताओं से आह्वान : ''चुनावों में इतनी ज़ोर से बटन दबाना कि करंट शाहीन बाग़ में लगे.'' 

दिल्ली के मतदाताओं ने बटन भी दबाया. चुनावी परिणाम सामने आए जिसमें भारतीय जनता पार्टी को सिर्फ 8 सीटों से संतुष्ट रहना पड़ा. आम आदमी पार्टी ने 62 सीटें अपने नाम कर लीं.

मंगलवार को, यानी मतगणना के दिन, शाहीन बाग़ में पिछले दो महीनों से जमा प्रदर्शनकारियों ने अपने आंदोलन को मौन रखा. साथ में उन्होंने पोस्टर भी टाँगे कि वो ''किसी राजनीतिक दल का समर्थन या विरोध नहीं करते.''  

बुधवार की दोपहर तक शाहीन बाग़ में जमा लोग कोई उत्साह नहीं मना रहे थे. लोग भी कम थे मगर महिलाएं डटी हुई दिखीं. 

समाप्त

रूबी इन महिलाओं में से एक हैं. वो कहतीं हैं कि उन्होंने वोट डाला मगर वो किसी राजनीतिक दल को पसंद नहीं करती हैं. वह कहती हैं, ''हम अपने मुद्दे को लेकर प्रदर्शन पर बैठे हैं. नागरिकता संशोधन क़ानून, एनआरसी और एनपीआर का हम विरोध कर रहे हैं.''

सिमरनजीत सिंह

दूसरे राज्यों से भी आ रहे लोग 

लंगर बन रहा है और पंजाब से आए सिमरनजीत सिंह बताते हैं कि लोगों के जमा होने के साथ ही सबको लंगर परोस दिया जाएगा. 

लंगर बनाने में महिलाएं भी मदद कर रही हैं. सिमरनजीत सिंह का कहना है कि वो कई दिनों से शाहीन बाग़ में चल रहे प्रदर्शन में शामिल हैं. 

उनका कहना था कि इस बार दिल्ली में चुनावों के दौरान हो रही बयानबाज़ी अब तक के सबसे निचले स्तर पर रही. 

उनका कहना था, ''शाहीन बाग़ के आंदोलन को लेकर कितनी टिप्पणियां की गयीं. मगर मुझे दिल्ली की माँओं और बहनों पर गर्व है कि उन्होंने इस तरह की बयानबाज़ी करने वालों को मायूस कर दिया.''

हाथ में बाइबिल लिए प्रदर्शन स्थल के आस पास घूम रहे अलेक्ज़ेंडर फ़्लेमिंग कहते हैं कि शाहीन बाग़ के आंदोलन में सभी धर्म के लोग शामिल हैं. 

वो कहते हैं, ''यहाँ के आंदोलन को इस तरह पेश किया जा रहा है जैसे ये सिर्फ एक संप्रदाय विशेष के लोगों का आंदोलन है, जबकि इसमें हिन्दू, सिख, ईसाई और दूसरे धर्मों के लोग भी शामिल हैं. दिल्ली के चुनावी नतीजों ने बता दिया है कि नफ़रत की राजनीति ज़्यादा दिनों तक नहीं चल सकती.''

पायल धोत्रे

पायल धोत्रे नागपुर से बुधवार को ही दिल्ली पहुंची हैं और वो सीधे शाहीन बाग़ आ गयीं. पायल का कहना था कि वो टीवी पर और अख़बारों में शाहीन बाग़ के आंदोलन के बारे में देखती रहीं. इसलिए वो इस प्रदर्शन... \n\nउपरोक्त लेख के लिए मुझे एक अच्छा शीर्षक दें।
दिल्ली के नतीजों पर क्या कहते हैं शाहीन बाग़ के लोग